6. ΝΟΜΟΘΕΤ. ΔΙΑΤΑΓΜΑ υπ’ αριθ. 4356 της 20/28 Αυγ. 1964 (ΦΕΚ Α΄ 146) Περί μετονομασίας του Κέντρου Οικονομικών Ερευνών εις Κέντρον Προγραμματισμού και Οικονομικών Ερευνών (ΚΕΠΕ), περί αναδιοργανώσεως αυτού και ασκήσεως της Διοικητικής εποπτείας αυτού παρά του Υπουργού Συντονισμού. Άρθρ.1.-1.Η επί του εν Αθήναις εδρεύοντος Νομικού Προσώπου Δημοσίου Δικαίου υπό την επωνυμίαν «Κέντρον Οικονομικών Ερευνών» (Κ.Ο.Ε.) όπερ μετονομάζεται εις «Κέντρον Προγραμματισμού και Οικονομικών Ερευνών (ΚΕΠΕ)» Διοικητική εποπτεία, η ασκουμένη μέχρι τούδε υπό του Υπουργείου Εθνικής Παιδείας και Θρησκευμάτων, βάσει του άρθρ. 2 του Νόμ. 4166/1961 «περί κυρώσεως των υπ’ αριθ. 22/1961 και 1/1959 πράξεων του Υπουργικού Συμβουλίου και περί του Κέντρου Οικονομικών Ερευνών» ασκείται από της δημοσιεύσεως του παρόντος Ν.Δ/τος υπό του Υπουργού Συντονισμού. 2.Επί πλέον των δια του άρθρ. 2 του προμνησθέντος Νόμ. 4166/1961 και του άρθρ. 1 του Β.Δ. 445/1961 «περί οργανώσεως διοικήσεως και λειτουργείας του «Κέντρου Οικονομικών Ερευνών» θεσπιζομένων σκοπών και αρμοδιοτήτων του εις «Κέντρον Προγραμματισμού και Οικονομικών Ερευνών» μετονομαζομένου Κέντρου Οικονομικών Ερευνών, ανατίθενται εις αυτό και αι κάτωθι αρμοδιότητες. α)Η επί τη βάσει των κανονιστικών αποφάσεων του Υπουργού Συντονισμού, καθοριζομένων γενικών κατευθύνσεων της κυβερνητικής οικονομικής πολιτικής, εκπόνησις και κατάρτισις σχεδίων μακροχρονίων προγραμμάτων οικονομικής αναπτύξεως της χώρας, καθώς και η εκπόνησις σχεδίων, αναθεωρήσεων, και αναπροσαρμογών αυτού βάσει των εξελίξεων της Οικονομίας. β)Η προπαρασκευή σχεδίων ετησίων προγραμμάτων δημοσίων επενδύσεων εντός του πλαισίου του μακροχρονίου προγράμματος οικονομικής αναπτύξεως. γ)Η διεξαγωγή ερευνών σχετιζομένων, με την ανάπτυξιν των περιφερειών της χώρας και η επεξεργασία, εναρμόνισις και κατάρτισις σχεδίων προγραμμάτων περιφερειακής και χωροταξικής εν γένει αναπτύξεως. δ)Η συγκέντρωσις και μελέτη των στοιχείων επί των βραχυχρονίων εξελίξεων της ελληνικής οικονομίας βάσει των εκάστοτε εντολών του Υπουργού Συντονισμού. ε)Η κατάρτισις σχεδίων προγραμμάτων πληρώσεως αναγκών της χώρας εις τεχνικόν, επιστημονικόν και ειδικευμένον εν γένει προσωπικόν. ς)Η μεταπτυχιακή τεχνική κατάρτισις και εκπαίδευσις στελεχών εις τα θέματα του οικονομικού προγραμματισμού και συναφών προς αυτόν θεμάτων. 3.Το Κέντρον Προγραμματισμού και Οικονομικών Ερευνών δύναται να αναλαμβάνη την σύνταξιν οικονομικών και συναφών μελετών εις ειδικά θέματα τη εντολή του Δημοσίου και τη αιτήσει των δημοσίων Οργανισμών και Δημοσίων Επιχειρήσεων ημεδαπής και αλλοδαπής εν τη περιπτώσει ταύτη ο αναθέτων την εκτέλεσιν της μελέτης υποχρεούται εις την καταβολήν των απαιτουμένων δαπανών δια την εκτέλεσιν ταύτης. 4.Πόροι του Κέντρου Προγραμματισμού και Οικονομικών Ερευνών είναι: α)Επιχορήγησις του Κράτους οριζομένη εις το ποσόν τουλάχιστον των 20.000.000 δραχμών, δυναμένη ν’ αυξάνεται αναλόγως των αναγκών του Κέντρου Προγραμματισμού και Οικονομικών Ερευνών και πέραν του ως άνω ποσού δια κοινής αποφάσεως των Υπουργών Συντονισμού και Οικονομικών. Η δαπάνη αύτη βαρύνει τον ετήσιον προϋπολογισμόν των επενδύσεων, αναγράφεται δε κατ’ έτος υποχρεωτικώς εις τον προϋπολογισμόν επενδύσεων του Υπουργείου Συντονισμού, β)επιχορηγήσεις, δωρεαί, κληρονομίαι, κληροδοσίαι και πάσης φύσεως τακτικαί ή έκτακτοι εισφοραί φυσικών ή νομικών προσώπων ημεδαπών ή αλλοδαπών, γ)τα εκ της πωλήσεως δημοσιευμάτων αυτού έσοδα και δ)αι εκ της διαχειρίσεως της περιουσίας αυτού πρόσοδοι. Το άρθρ. 4 του Β.Δ. 445/1961 καταργείται από της ισχύος του παρόντος. 5.Προς επιτέλεσιν του έργου του Κέντρου Προγραμματισμού και Οικονομικών Ερευνών αι Δημόσιαι Υπηρεσίαι, τα Νομικά Πρόσωπα Δημοσίου Δικαίου, αι Δημόσιαι Επιχειρήσεις ως και Οργανισμοί εν γένει εις ους μετέχει το Δημόσιον υποχρεούνται όπως θέτωσιν εις την διάθεσιν του Κέντρου Προγραμματισμού και Οικονομικών Ερευνών επί τη αιτήσει αυτού πάσαν υφισταμένην μελέτην και παρέχωσι παν στοιχείον απαραίτητον δια την διεξαγωγήν του έργου αυτού. 6.Αι εις επιστημονικόν προσωπικόν ανάγκαι του Κέντρου Προγραμματισμού και Οικονομικών Ερευνών δύνανται να καλύπτονται και δι’ αποσπάσεως υπαλλήλων ειδικώς εκπαιδευμένων εις τα θέματα της αρμοδιότητος αυτού εκ δημοσίων υπηρεσιών, Νομικών Προσώπων Δημοσίου Δικαίου, Δημοσίων Επιχειρήσεων, Τραπεζών ή Επιχειρήσεων εις ους μετέχει το Δημόσιον. Προκειμένου περί δημοσίων υπαλλήλων, υπαλλήλων Νομικών Προσώπων Δημοσίου Δικαίου και Επιχειρήσεων ή Οργανισμών εις ους μετέχει το Δημόσιον, η απόσπασις γίνεται, προτάσει του Διοικητικού Συμβουλίου του Κέντρου Προγραμματισμού και Οικονομικών Ερευνών, δια κοινής αποφάσεως του Υπουργού Συντονισμού και του Υπουργού υπό την αρμοδιότητα ή την εποπτείαν του οποίου υπάγεται η υπηρεσία ή ο οργανισμός εις ον υπηρετεί ο αποσπώμενος υπάλληλος. Προκειμένου περί  υπαλλήλων  Τραπεζών ή επιχειρήσεων (Μετά την σελ. 302) Σελ. 303 245-115 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.6 εις ας μετέχει το Δημόσιον, η απόσπασις γίνεται δι’ αποφάσεως του Υπουργού Συντονισμού και προτάσει του Διοικητικού Συμβουλίου του Κέντρου Προγραμματισμού και Οικονομικών Ερευνών μετά σύμφωνον γνώμην της Διοικήσεως της οικείας Τραπέζης ή Επιχειρήσεως. Εν τη αποφάσει ορίζεται και χρόνος δι’ ον ενεργείται η απόσπασις, τούτου δυναμένου να παρατείνεται εκάστοτε, μετά πρότασιν του Διοικητικού Συμβουλίου του Κέντρου Προγραμματισμού και Οικονομικών Ερευνών, τηρουμένης της ως άνω διαδικασίας. Η παρά τω Κέντρω Προγραμματισμού και Οικονομικών Ερευνών υπηρεσία των κατά την προηγουμένην παράγραφον αποσπωμένων δημοσίων υπαλλήλων και λοιπού εν γένει προσωπικού, λογίζεται ο χρόνος πραγματικής υπηρεσίας εν τη υπηρεσία εξ ης απεσπάσθη ο υπάλληλος και λαμβάνεται υπ’ όψιν κατά την κρίσιν τούτου προς περαιτέρω προαγωγήν. Δια το προσωπικόν τούτο συντάσσονται υπό του Προϊσταμένου του Κέντρου Προγραμματισμού και Οικονομικών Ερευνών, κατ’ εφαρμογήν των διατάξεων του υπαλληλικού Κώδικος ή των διεπόντων την υπηρεσίαν εξ ης απεσπάσθη ο υπάλληλος διατάξεων, φύλλα ή εκθέσεις ποιότητος, τα οποία διαβιβάζονται εις την υπηρεσίαν εις ην ανήκει ο αποσπασθείς υπάλληλος. 7.Εις τους παρά τω Κέντρω Προγραμματισμού και Οικονομικών Ερευνών αποσπωμένους υπαλλήλους δύναται να χορηγηθή ειδικόν επίδομα ούτινος το ανώτατον όριον κατά κατηγορίας ειδικοτήτων καθορίζεται δια κοινών αποφάσεων των Υπουργών Συντονισμού και Οικονομικών εκδιδομένων μετά γνώμην του Διοικητικού Συμβουλίου του Κέντρου Προγραμματισμού και Οικονομικών Ερευνών. Δι’ αποφάσεως του Διοικητικού Συμβουλίου του Κέντρου Προγραμματισμού και Οικονομικών Ερευνών εγκρινομένης υπό του Υπουργού Συντονισμού καθορίζονται οι δικαιούμενοι του επιδόματος τούτου υπάλληλοι και το καταβλητέον εκάστω ποσόν. Άρθρ.2.-1.Δια Β.Δ/των εκδιδομένων προτάσει των Υπουργών Συντονισμού και Οικονομικών θέλουσι ρυθμισθή και κατά τροποποίησιν των ισχυουσών διατάξεων, τα της οικονομικής διαχειρίσεως, τα της οικονομικής εποπτείας, τα των δαπανών προμηθειών πάσης φύσεως υλικού, οργάνων και εκτελέσεως έργων και τα του τρόπου καθορισμού των αποδοχών του προσωπικού του Κέντρου Προγραμματισμού και Οικονομικών Ερευνών. Δια Β.Δ/των εκδιδομένων προτάσει του Υπουργού Συντονισμού θέλουσι ρυθμισθή και κατά τροποποίησιν των ισχυουσών διατάξεων, τα της συντάξεως του Προϋπολογισμού και Απολογισμού του Κέντρου Προγραμματισμού και Οικονομικών Ερευνών, τα των δαπανών εκπονήσεως μελετών, εκδόσεως εντύπων, εμπλουτισμού της βιβλιοθήκης και Σελ. 304 245-116 εγκαταστάσεως των υπηρεσιών αυτού, τα της συνθέσεως, οργανώσεως και λειτουργίας των υπηρεσιών αυτού, τα των προσόντων και υπηρεσιακής καταστάσεως του προσωπικού αυτού, τα της τεχνικής μεταπτυχιακής καταρτίσεως και εκπαιδεύσεως στελεχών εις τα θέματα του οικονομικού προγραμματισμού τα της ιδρύσεως και οργανώσεως Ινστιτούτου μετεκπαιδεύσεως πτυχιούχων Ανωτάτων Σχολών και τα των δαπανών δια την τοιαύτην μεταπτυχιακήν κατάρτισιν και εκπαίδευσιν, ως και πάσα σχετική δια την εφαρμογήν του παρόντος λεπτομέρεια. Δια Β.Δ/τος ωσαύτως εκδιδομένου προτάσει του αυτού Υπουργού Συντονισμού, θέλουσι ρυθμισθή τα της συνθέσεως του Διοικητικού Συμβουλίου του Κέντρου Προγραμματισμού και Οικονομικών Ερευνών, τα της ανασυγκροτήσεως αυτού, τα του διορισμού των μελών αυτού, ως και πάσα ετέρα λεπτομέρεια αφορώσα εις την ανασυγκρότησιν του Συμβουλίου και εις τον τρόπον διεξαγωγής των εργασιών αυτού. 2.Δια Β Δ/τος εκδιδομένου προτάσει του Υπουργού Συντονισμού δύνανται να κωδικοποιηθώσιν εις ενιαίον κείμενον αι υφιστάμεναι περί «Κέντρου Οικονομικών Ερευνών» διατάξεις μετά των διατάξεων του παρόντος Ν.Δ/τος και των κατ’ εξουσιοδότησιν του παρόντος άρθρου εκδοθησομένων Β.Δ/των, επιτρεπομένης της αλλαγής της αριθμήσεως των άρθρων και μεταβολής παραγράφων. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 24.Γ.η.6 Κέντρο Προγραμματισμού και Οικονομικών Ερευνών (ΚΕΠΕ) 